《同年常簿吴次翁子万之万子子直卿将为分水学》
元代·方回

一点书灯传不绝，王侯卿相复何加。
追惟大父同科第，喜见闻孙绍世家。
奥颐蚤能探理窟，芳妍孰敢竞词华。
勿方小邑青衿少，要使人人读五车。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。